২ বছর পর কোর্টে নেমেই ঝলক দেখালেন সানিয়া মির্জা
প্রায় দুই বছর টেনিস কোর্টের বাইরে ছিলেন সানিয়া মির্জা। অন্তঃসত্ত্বা ও ছেলের জন্মের কারণে এতদিন খেলতে পারেননি তিনি। ফিরেই সফলতা পেলেন ভারতীয় তারকা। হোবার্ট ইন্টারন্যাশনাল ডাবলসের কোয়ার্টার ফাইনালে পৌঁছে গেছেন শোয়েবপত্নী।







আগামী সপ্তাহে অনুষ্ঠিত হতে চলা অস্ট্রেলিয়া ওপেনে খেলবেন সানিয়া। এর আগে প্রস্তুতি হিসেবে মঙ্গলবার হোবার্ট ইন্টারন্যাশনালে খেলতে নামেন তিনি। ইউক্রেনের নাদিয়া কিচেনোকের সঙ্গে জুটি বেঁধে জর্জিয়ার ওসানা কালাশিনিকোভা এবং জাপানের মিউ কাটো জুটির বিরুদ্ধে খেলেন সানিয়া।




হাড্ডাহাড্ডি লড়াইয়ে ম্যাচ জেতে ইন্দো-ইউক্রেন জুটি। ম্যাচের প্রথম সেট ২-৬ গেমে হেরে যায় সানিয়া ও নাদিয়া জুটি। তবে দ্বিতীয় সেটে ফিরে আসেন তারা। ওই সেট টাইব্রেকারে জেতেন সানিয়ারা। এর ফল হয় ৭-৬ (৭-৩)। তৃতীয় সেট ১০-৩ গেমের ব্যবধানে জেতেন তারা।
সানিয়া সবশেষ খেলেন ২০১৭ সালে চায়না ওপেনে। এর পর সন্তানের মা হন তিনি। ফলে কোর্ট থেকে সরে যান টেনিস সেনশেসন। ২০১৯ সালের শেষে ফের অনুশীলনে ফেরেন ৩৩ বছর বয়সী তারকা। ২০২০ সালের শুরুতে টেনিস কোর্টে ফিরে সবাইকে মুগ্ধ করলেন তিনি।
তথ্যসূত্র: মাইখেল

প্রায় দুই বছর টেনিস কোর্টের বাইরে ছিলেন সানিয়া মির্জা। অন্তঃসত্ত্বা ও ছেলের জন্মের কারণে এতদিন খেলতে পারেননি তিনি। ফিরেই সফলতা পেলেন ভারতীয় তারকা। হোবার্ট ইন্টারন্যাশনাল ডাবলসের কোয়ার্টার ফাইনালে পৌঁছে গেছেন শোয়েবপত্নী।